stanford-oval/wikipedia huggingface dataset:
เชโลเวคซคีโนอัปปาราตอม

| เชโลเวคซคีโนอัปปาราตอม |
| --- | --- |

กำกับ: Dziga Vertov
เขียนบท: Dziga Vertov
กำกับภาพ: Mikhail Kaufman
ตัดต่อ: Elizaveta Svilova
บริษัทผู้สร้าง: All-Ukrainian Photo Cinema Administration  
วันฉาย:   8 มกราคม ค.ศ. 1929 (1929-01-08) 
ความยาว: 68 นาที
ประเทศ: สหภาพโซเวียต
ภาษา: ภาพยนตร์เงียบ  ไม่มีไทเทิลกลางเรื่อง
เชโลเวคซคีโนอัปปาราตอม (รัสเซีย: Человек с кино-аппаратом, ยูเครน: Людина з кіноапаратом) เป็นภาพยนตร์เงียบทดลองแนวสารคดีจากสหภาพโซเวียต กำกับโดย Dziga Vertov และตัดต่อโดยภรรยาของเขา Elizaveta Svilova
ภาพยนตร์เรื่องยาวของ Vertov ผลิตโดยสตูดิโอภาพยนตร์ All-Ukrainian Photo Cinema Administration ภาพยนตร์ไม่มีนักแสดง ตั้งแต่รุ่งอรุณถึงพลบค่ำชาวโซเวียตจะแสดงในที่ทำงานและในขณะเล่นและมีปฏิสัมพันธ์กับเครื่องจักรของชีวิตสมัยใหม่ ในขอบเขตที่สามารถกล่าวได้ว่ามี "ตัวละคร" พวกเขาเป็นตากล้องในชื่อบรรณาธิการภาพยนตร์และสหภาพโซเวียตสมัยใหม่ที่พวกเขาค้นพบและนำเสนอในภาพยนตร์
ผลการสำรวจจากนิตยสาร Sight & Sound ของสถาบันภาพยนตร์อังกฤษ ในปี 2012 นักวิจารณ์ได้ให้ เชโลเวคซคีโนอัปปาราตอม อยู่ในอันดับที่แปดของภาพยนตร์ที่ยิ่งใหญ่ที่สุดตลอดกาล และภาพยนตร์สารคดีที่ดีที่สุดตลอดกาลในนิตยสารฉบับเดียวกัน
แหล่งข้อมูลอื่น

เชโลเวคซคีโนอัปปาราตอม มีให้โหลดฟรีที่ อินเทอร์เน็ตอาร์ไคฟ์ [อื่นๆ]
เชโลเวคซคีโนอัปปาราตอม ที่อินเทอร์เน็ตมูวีเดตาเบส
เชโลเวคซคีโนอัปปาราตอม ที่ออลมูวี
เชโลเวคซคีโนอัปปาราตอม ที่รอตเทนโทเมโทส์
Man with a Movie Camera (alternative soundtracks)  on Discogs
Man With a Movie Camera on the Reviews Of The Rare And Obscure By John DeBartolo
Man With a Movie Camera – Roland Fischer-Briand on the film's storyboard
Man With a Movie Camera เก็บถาวร 2012-10-01 ที่ เวย์แบ็กแมชชีน on Great Movies list by Roger Ebert
Man With a Movie Camera: The Global Remake เก็บถาวร 2011-05-01 ที่ เวย์แบ็กแมชชีน participatory video inviting people globally to record images interpreting the original script of the original Vertov film
เซแก็ชแฟเฮร์วาร์

| เซแก็ชแฟเฮร์วาร์ |
| --- | --- |
ศูนย์กลางเมือง
   ธง ตราอาร์ม
เซแก็ชแฟเฮร์วาร์สถานที่ตั้งของเมืองเซแก็ชแฟเฮร์วาร์
พิกัด: 47°11′20″N 18°24′50″E﻿ / ﻿47.18877°N 18.41384°E﻿ / 47.18877; 18.41384
ประเทศ:  ฮังการี
เทศมณฑล: แฟเยร์
พื้นที่
 • ทั้งหมด: 170.89 ตร.กม. (65.98 ตร.ไมล์)
ประชากร (2010)
 • ทั้งหมด: 101,973 คน
 • ความหนาแน่น: 593.74 คน/ตร.กม. (1,537.8 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 8000
รหัสพื้นที่: 22
เว็บไซต์: เว็บไซต์ทางการ
เซแก็ชแฟเฮร์วาร์ (ฮังการี: Székesfehérvár) เป็นเมืองตั้งอยู่ตอนกลางของประเทศฮังการี เป็นเมืองใหญ่เป็นอันดับ 9 ของประเทศ มีประชากร 101,973 คน (ค.ศ. 2010) เป็นเมืองประกอบพิธีราชาภิเษกกษัตริย์ของฮังการี กษัตริย์ 37 พระองค์ ราชินี 39 พระองค์ ระหว่าง ค.ศ. 1027-1527 ตุรกีได้เข้ายึดครองใน ค.ศ. 1543 อาคารหลายแห่งถูกทำลายเมื่อ ค.ศ. 1686 ในตอนปลายของการยึดครองของตุรกีได้มีการบูรณะเมืองขึ้นใหม่ในสมัยที่ราชวงศ์ฮับสบูร์กเข้าปกครอง ได้รับความเสียหายอย่างมากในสงครามโลกครั้งที่สอง
เซไว

| --- | --- |

ชื่ออื่น: ชาวิเก
ประเภท: เส้นข้าว/เส้นหมี่
แหล่งกำเนิด: อินเดีย
ส่วนผสมหลัก: ข้าว
รูปแบบอื่น: ซันถะไก
 ตำราอาหาร: เซไว   สื่อ: เซไว
ซไว (ฮินดี: सेवई), เรียกอีกอย่างว่า ชาวิเก (กันนาดา: ಶಾವಿಗೆ), เซเมียา(เตลูกู: సేమియా) และ ซันธะไก  (ทมิฬ: சந்தகை) เป็นประเภทของอาหารเส้นหมี่ ที่นิยมใน อินเดียในขณะที่โดยทั่วไปทำจากข้าวพันธุ์ที่ทำจากธัญพืชอาหารอื่น ๆ เช่นข้าวสาลีราคีและอื่น ๆ ก็สามารถพบได้เช่นกัน
ฮาลเดน

| เทศบาลฮาลเดน |
| --- | --- |
เทศบาล

   ตราอาร์ม
ประเทศ: นอร์เวย์
มณฑล: Østfold
ศูนย์กลางการบริหาร: Halden
การปกครอง
 • นายกเทศมนตรี (2003): Per Kristian Dahl (Ap)
พื้นที่
 • ทั้งหมด: 642 ตร.กม. (248 ตร.ไมล์)
 • พื้นดิน: 596 ตร.กม. (230 ตร.ไมล์)
อันดับพื้นที่: 173ในประเทศนอร์เวย์
ประชากร (2007)
 • ทั้งหมด: 28,063 คน
 • อันดับ: 29ในประเทศนอร์เวย์
 • ความหนาแน่น: 46 คน/ตร.กม. (120 คน/ตร.ไมล์)
 • การเปลี่ยนแปลง (10 ปี): 6.0%
เดมะนิม: Haldenser/Haldensar
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัส ISO 3166: NO-0101
Official language form: Bokmål
เว็บไซต์: www.halden.kommune.no/index.asp?SideID=1594
ข้อมูลจากสำนักงานสถิตินอร์เวย์
ฮาลเดน (นอร์เวย์: Halden) เป็นทั้งเมืองและเทศบาลในเขตโฮสโฟลด์ เป็นเมืองชายแดนที่ติดแม่น้ำ Tista และเป็นชายแดนที่ใต้ที่สุดระหว่างนอร์เวย์และสวีเดน
ประวัติ

ในปี 1838 เมือง Fredrikshald ได้กลายเป็นเทศบาล และในปี 1928 ก็ได้เปลี่ยนชื่อเป็น ฮาลเดน มีเมืองเล็ก ๆ ทางทิศตะวันออกห่างไป 2 กิโลเมตรที่ชื่อว่า Tistedalen ซึ่งเมื่อก่อนเป็นคยละเมือง ปัจจุบันได้เป็นเทศบาลเมื่อวันที่ 1967
การเมือง

ฮาลเดน ได้ปกครองร่วมกับ พรรค Arbeiderpartiet (a social-democratic party), Socialist Left Party และ the Christian Democratic Party
สถานที่ท่องเที่ยว

สถานที่ท่องเที่ยวมี ป้อมปราการ Fredriksten ,พิพิธภัณฑ์ประวัติศาสตร์และ Østfold University College ( Høgskolen i Østfold )
เมืองแฝด

เมืองแฝดของฮาลเด้นมีดังนี้:
- Ringsted, Sjælland, Denmark
- Skövde, Västra Götaland, Sweden
- Vammala, Länsi-Suomi, Finland
แหล่งข้อมูลอื่น

Municipal fact sheet เก็บถาวร 2008-01-09 ที่ เวย์แบ็กแมชชีน from Statistics Norway
| ด ค กรายชื่อเทศบาลในนอร์เวย์ of โอสโฟลด์ |
| --- | --- |
 Aremark  Askim  Eidsberg  Fredrikstad  Halden  Hobøl  Hvaler  Marker  Moss  Råde  Rakkestad  Rømskog  Rygge  Sarpsborg  Skiptvet  Spydeberg  Trøgstad  Våler 
ป้อมฮางเดนและสะพานเมืองใหม่
รอบ ๆ เมืองฮาลเดน
เขตผู้ว่าการปอลตาวา

เขตผู้ว่าการปอลตาวา (รัสเซีย: Полтавская губернія, ตัวสะกดสมัยใหม่: Полтавская губерния, อักษรโรมัน: Poltavskaya guberniya; ยูเครน: Полтавська губернія, อักษรโรมัน: Poltavs'ka huberniia) หรือที่รู้จักกันในชื่อ ปอลตาวชชือนา (ยูเครน: Полтавщина, อักษรโรมัน: Poltavshchyna) เป็นเขตผู้ว่าการของจักรวรรดิรัสเซีย ที่ตั้งอยู่บนภูมิภาคประวัติศาสตร์ของฝั่งซ้ายของยูเครน โดยเขตผู้ว่าการปอลตาวาได้รับการก่อตั้งขึ้นอย่างเป็นทางการใน ค.ศ. 1802 จากพื้นที่ของเขตผู้ว่าการมาโลรอสซียาที่ถูกยุบลงไป ซึ่งพื้นที่ของเขตผู้ว่าการมาโลรอสซียาถูกแบ่งระหว่างพื้นที่ของเขตผู้ว่าการเชียร์นีกอฟ กับเขตผู้ว่าการปอลตาวา โดยมีศูนย์กลางการปกครองอยู่ที่ปอลตาวา
เขตการปกครอง

เขตผู้ว่าการปอลตาวาครอบคุลมพื้นที่ทั้งหมด 49,365 ตารางกิโลเมตร (19,060 ตารางไมล์) และมีประชากร 2,778,151 คน ตามการสำมโนประชากรโดยจักรวรรดิรัสเซียใน ค.ศ. 1897 เขตผู้ว่าการปอลตาวามีพรมแดนทางทิศเหนือติดกับเขตผู้ว่าการเชียร์นีกอฟและคูสค์ ทางทิศตะวันออกติดกับเขตผู้ว่าการฮาร์คอฟ ทางทิศตะวันตกติดกับเขตผู้ว่าการเคียฟ และทางทิศติดใต้กับเขตผู้ว่าการเฮียร์ซอนและเยคาเตรีโนสลัฟ ซึ่งใน ค.ศ. 1914 เขตผู้ว่าการปอลตาวามีประชากรทั้งหมด 2,794,727 คน ภายหลังจากการสถาปนาสาธารณรัฐสังคมนิยมโซเวียตยูเครน ทำให้ดินแดนของเขตผู้ว่าการปอลตาวาถูกรวมอยู่ในสาธารณรัฐโซเวียตใหม่โดยทั้งหมด ซึ่งในตอนต้น ระบบเขตผู้ว่าการยังคงรักษาเอาไว้ได้ ถึงแม้จะผ่านการเปลื่ยนแปลงของดินแดนก็ตาม ซึ่งรวมไปถึงเขตผู้ว่าการแกรแมนชุกที่ถูกก่อตั้งขึ้นโดยชั่วคราวในอาณาเขตของตน (ซึ่งดำรงอยู่ระหว่างเดือนสิงหาคม ค.ศ. 1920 – ธันวาคม ค.ศ. 1922) และการอนุมัติให้เทศมณฑลแปแรยัสเลาเป็นของเขตผู้ว่าการเคียฟ
อย่างไรก็ตาม ในวันที่ 3 มิถุนายน ค.ศ. 1925 เขตผู้ว่าการปอลตาวาถูกยุบและถูกแทนที่ด้วยเขต (รัสเซีย/ยูเครน: Округ; Okrug) 5 เขต (ซึ่งมาแทนที่เทศมณฑลที่มีอยู่ในวันที่ 7 มีนาคม ค.ศ. 1923) ซึ่งประกอบด้วย เขตแกรแมนชุก, ลุบนือ, ปอลตาวา, ปรือลูกือ และรอมนือ (ในขณะที่เขตทั้งสองที่มีอยู่ในเขตผู้ว่าการปอลตาวา ได้แก่ เขตซอลอตอนอชา และ เขตกรัสนอฮรัดถูกยุบลงเช่นกัน)
| เทศมณฑล | เมืองเทศมณฑล | ตราอาร์ม | ประชากร (คน) |
| --- | --- | --- | --- |
| กาเดียช | กาเดียช |  | 142,806 |
| เซนคอฟ | เซนคอฟ |  | 140,304 |
| โซโลโตโนชา | โซโลโตโนชา |  | 227,594 |
| โคเบเลียกี | โคเบเลียกี |  | 217,875 |
| คอนสตันติโนกราด | คอนสตันติโนกราด |  | 230,310 |
| เครเมนชุก | เครเมนชุก |  | 244,894 |
| โลฮ์วิตเซีย | โลฮ์วิตเซีย |  | 150,985 |
| ลุบนือ | ลุบนือ |  | 136,613 |
| มีร์โกรอด | มีร์โกรอด |  | 157,790 |
| เปียเอียสลัฟ | เปียเอียสลัฟ |  | 185,306 |
| ปีเรียติน | ปีเรียติน |  | 163,505 |
| ปอลตาวา | ปอลตาวา |  | 227,795 |
| ปรีลูกี | ปรีลูกี |  | 192,502 |
| รอมนือ | รอมนือ |  | 186,497 |
| โฮรอล | โฮรอล |  | 173,375 |
ภาษา

ตามการสำมโนประชากรโดยจักรวรรดิ ใน ค.ศ. 1897 ข้อความตัวหนาแสดงถึงภาษาที่ประชากรพูดนั้น มีมากกว่าภาษาของรัฐ
| ภาษา   | จำนวน (คน)   | ร้อยละ   | เพศชาย   | เพศหญิง   |
| --- | --- | --- | --- | --- |
| ยูเครน  | 2,583,133   | 92.98   |   |   |
| ยิดดิช  | 110,352   | 3.97   |   |   |
| รัสเซีย   | 72,941   | 2.63   |   |   |
| เยอรมัน   | 4,579   | 0.16   |   |   |
| โปแลนด์  | 3,891   | 0.14   |   |   |
| เบลารุส  | 1,344   | 0.05   |   |   |
| บุคคลที่ไม่ได้ระบุชื่อภาษาเป็นของตนเอง   | 92   | < 0.01   |   |   |
| อื่น ๆ  | 1,819   | 0.07   |   |   |
แหล่งข้อมูลอื่น

Poltava Guberniya – บทความใน ЭСБЕ [Brockhaus and Efron Encyclopedic Dictionary]. (ในภาษารัสเซีย).
Poltava Governorate – Historical coat of arms (ในภาษายูเครนและอังกฤษ).
Chernihiv gubernia – บทความใน the Internet Encyclopedia of Ukraine. Canadian Institute of Ukrainian Studies.
49°34′28″N 34°34′07″E﻿ / ﻿49.5744°N 34.5686°E﻿ / 49.5744; 34.5686
เขตผู้ว่าการเยคาเตรีโนสลัฟ

เขตผู้ว่าการเยคาเตรีโนสลัฟ (รัสเซีย: Екатеринославская губерния, อักษรโรมัน: Yekaterinoslavskaya guberniya; ยูเครน: Катеринославська губернія, อักษรโรมัน: Katerynoslavs'ka huberniia) เป็นเขตผู้ว่าการภายในจักรวรรดิรัสเซีย ซึ่งชื่อโดยทั่วไปของเขตผู้ว่าการในภาษายูเครนคือ กาแตรือนอสเลาชชือนา (Катеринославщина) โดยมีเมืองหลวงคือเยคาเตรีโนสลัฟ (กาแตรือนอสเลาในภาษายูเครน ซึ่งในปัจจุบันคือดนีปรอ) ปัจจุบันอาณาเขตของเขตผู้ว่าการเยคาเตรีโนสลัฟกลายเป็นส่วนหนึ่งของประเทศยูเครน
เขตผู้ว่าการเยคาเตรีโนสลัฟถูกก่อตั้งขึ้นเมื่อวันที่ 8 ตุลาคม ค.ศ. 1802 จากการแยกดินแดนจากเขตผู้ว่าการโนโวรอสซียา โดยมีศูนย์กลางการปกครองอยู่ที่เยคาเตรีโนสลัฟ (ในปัจจุบันคือดนีปรอ) และเป็นส่วนหนึ่งของจักรวรรดิรัสเซียจนถึง ค.ศ. 1917 ในเดือนพฤศจิกายนของปีเดียวกัน เขตผู้ว่าการก็ตกเป็นส่วนหนึ่งของสาธารณรัฐประชาชนยูเครน, สาธารณรัฐประชาชนโซเวียตยูเครน และสาธารณรัฐโซเวียตยูเครน และตั้งแต่ ค.ศ. 1919 เขตผู้ว่าการเยคาเตรีโนสลัฟได้กลายส่วนหนึ่งของสาธารณรัฐสังคมนิยมโซเวียตยูเครน ซึ่งได้กลายเป็นส่วนหนึ่งของสหภาพโซเวียตใน ค.ศ. 1922 เขตผู้ว่าการเยคาเตรีโนสลัฟมีพรมแดนทางทิศเหนือติดกับเขตผู้ว่าการปอลตาวาและฮาร์คอฟ ทางทิศตะวันออกติดกับแคว้นคอสแซคดอน ทางทิศใต้ติดกับทะเลอะซอฟและเขตผู้ว่าการเทาริดา และทางทิศตะวันตกติดกับเขตผู้ว่าการเฮียร์ซอน โดยมีความยาวที่ยาวที่สุดหากวัดจากทิศเหนือไปทางทิศใต้คือ 252 เวิร์สท (269 กิโลเมตร) และจากทิศตะวันตกไปทิศตะวันออกคือ 463.5 เวิร์สท (494.5 กิโลเมตร)
เขตการปกครอง

เขตผู้ว่าการเยคาเตรีโนสลัฟถูกก่อตั้งขึ้นเพื่อมาแทนที่เขตผู้ว่าการโนโวรอสซียาใน ค.ศ. 1802 และครอบคลุมพื้นที่ขนาดใหญ่บริเวณทางตอนใต้ของประเทศยูเครน เขตผู้ว่าการที่มีชื่อว่าเขตผู้ว่าการเยคาเตรีโนสลัฟถูกสร้างขึ้นมาอย่างเป็นทางการใน ค.ศ. 1802 และถูกแบ่งเขตการปกครองออกเป็นเทศมณฑล พร้อมกับศูนย์กลางของเทศมณฑล ดังต่อไปนี้
| เทศมณฑล | เมืองเทศมณฑล | ตราอาร์ม | พื้นที่ (ตร> กม.) | ประชากร (คน) |
| --- | --- | --- | --- | --- |
| อะเลคซันดรอฟสค์ | อะเลคซันดรอฟสค์ |  | 10015.8 | 271,394 |
| บาฮ์มุต | บาฮ์มุต |  | 9224.8 | 200,177 |
| เวียร์ฮเนดเนปรอฟ | เวียรฮ์เนดเนปรอฟ |  | 6862.3 | 173,628 |
| เยคาเตรีโนสลัฟ | เยคาเตรีโนสลัฟ |  | 7858 | 187,652 |
| มารีอูปอล | มารีอูปอล |  | 8989.2 | 227,863 |
| โนโวโมสคอฟสค์ | โนโวโมสคอฟสค์ |  | 6532 | 228,185 |
| ปัฟโลกราด | ปัฟโลกราด |  | 8815.7 | 257,486 |
| สลัฟยาโนเซียร์บสค์ | สลัฟยาโนเซียร์บสค์ |  | 5089 | 176,412 |
ภาษา

ตามการสำมโนประชากรโดยจักรวรรดิ ค.ศ. 1897
| ภาษาแม่> ภาษาแม่.ภาษาแม่ | เขตผู้ว่าการเยคาเตรีโนสลัฟ  Екатеринославская губерния > เขตผู้ว่าการเยคาเตรีโนสลัฟ  Екатеринославская губерния .จำนวน | เขตผู้ว่าการเยคาเตรีโนสลัฟ  Екатеринославская губерния > เขตผู้ว่าการเยคาเตรีโนสลัฟ  Екатеринославская губерния .ร้อยละ | สำหรับทุกเทศมณฑล> เยคาเตรีโนสลัฟ Екатеринославский уезд .จำนวน | สำหรับทุกเทศมณฑล> ปัฟโลกราด Павлоградский уезд .จำนวน | สำหรับทุกเทศมณฑล> บาฮ์มุต Бахмутский уезд .จำนวน | สำหรับทุกเทศมณฑล> โนโวโมสคอฟสค์ Новомосковский уезд .จำนวน | สำหรับทุกเทศมณฑล> มารีอูปอล Мариупольский уезд .จำนวน | สำหรับทุกเทศมณฑล> อะเลคซันดรอฟสค์ Александровский уезд .จำนวน | สำหรับทุกเทศมณฑล> สลัฟยาโนเซียร์บสค์ Славяносербский уезд .จำนวน | สำหรับทุกเทศมณฑล> เวียรฮ์เนดเนปรอฟ  Верхнеднепровский уезд .จำนวน |
| --- | --- | --- | --- | --- | --- | --- | --- | --- | --- | --- |
| รวม | 2,113,674 | 100 | 357,207 | 251,460 | 332,478 | 260,368 | 254,056 | 271,678 | 174,753 | 211,674 |
| เวลีโครอสซียา | 364,974 | 17.27 | 75,190 | 36,164 | 103,702 | 9,628 | 35,691 | 15,445 | 79,281 | 9,873 |
| มาโลรอสซียา (ยูเครน) | 1,456,269 | 68.90 | 198,982 | 200,434 | 193,510 | 242,737 | 117,206 | 224,122 | 88,218 | 191,160 |
| เบลารุส | 14,052 | 0.66 | 4,033 | 505 | 2,468 | 196 | 1,697 | 3,353 | 1,564 | 236 |
| โปแลนด์ | 12,365 | 0.59 | 7,933 | 553 | 2,000 | 316 | 528 | 293 | 511 | 231 |
| เยอรมัน | 80,979 | 3.83 | 20,609 | 5,806 | 12,646 | 3,452 | 19,104 | 14,014 | 896 | 4,452 |
| ฝรั่งเศส | 908 | 0.04 | 197 | 8 | 451 | 50 | 46 | 18 | 122 | 16 |
| อิตาลี | 146 | 0.01 | 21 | 1 | 37 | 0 | 39 | 14 | 25 | 9 |
| โรมาเนียและมอลโดวา | 9,175 | 0.43 | 1,771 | 29 | 6,371 | 0 | 95 | 2 | 839 | 68 |
| อังกฤษ | 369 | 0.02 | 14 | 1 | 284 | 0 | 41 | 2 | 13 | 14 |
| กรีก | 48,740 | 2.31 | 193 | 38 | 142 | 9 | 48,290 | 45 | 14 | 9 |
| ยิดดิช | 99,152 | 4.69 | 46,441 | 7,363 | 9,457 | 3,635 | 10,291 | 13,886 | 2,631 | 5,448 |
| ตาตาร์ | 17,253 | 0.82 | 868 | 255 | 346 | 7 | 15,472 | 128 | 151 | 26 |
| ตุรกี | 5,555 | 0.26 | 168 | 15 | 20 | 9 | 5,317 | 14 | 4 | 8 |
| โรมานี (ยิปซี) | 1,293 | 0.06 | 103 | 172 | 255 | 272 | 21 | 203 | 177 | 90 |
| อื่น ๆ | 1,888 | 0.09 | 519 | 71 | 655 | 28 | 164 | 77 | 251 | 23 |
| ไม่ระบุ | 556 | 0.03 | 165 | 45 | 134 | 29 | 54 | 62 | 56 | 11 |
แหล่งข้อมูลอื่น

Yekaterinoslav Guberniya – Historical coat of arms  (ในภาษายูเครนและอังกฤษ)
Katerinoslav gubernia – Article in the Encyclopedia of Ukraine
เดียรถีย์

เดียรถีย์ (สันสกฤต: tīrthika; บาลี: ติตฺถิย) แปลว่า ประกอบในลัทธิ[ต้องการอ้างอิง] ใช้กับนักบวชนอกศาสนาพุทธในประเทศอินเดียสมัยพุทธกาล มีหลายพวก เช่น ปริพาชก นิครนถ์ ดาบส อเจลก (ชีเปลือย)
ปัจจุบันคำนี้ถูกนำมาใช้เรียกผู้ทำนอกเรื่องหรือนอกรีตนอกรอย ประพฤตินอกธรรมนอกพระวินัยว่า พวกเดียรถีย์ ซึ่งถือเป็นคำดูถูกหรือคำด่า
เตลังคานาราษฎรสมิติ

เตลังคานาราษฎรสมิติ (ฮินดี: तेलंगाना राष्ट्र समिति; อักษรโรมัน: Telangana Rashtra Samithi) เป็นพรรคการเมืองท้องถิ่นในรัฐอานธรประเทศ ทางภาคใต้ของอินเดีย จุดประสงค์หลักคือแบ่งแยกดินแดนเตลังคานาออกจากรัฐอันธรประเทศ จันทรเศขัร เรา เป็นสมาชิกพรรคเตลังคนะ เทเสม จนกระทั่งเขาออกจากพรรคและมาตั้งพรรคนี้เมื่อ พ.ศ. 2544 เตลังคานาราษฎรสมิติได้รับการต้อนรับอย่างดีโดยได้คะแนน 1 ใน 3 ของผู้มีสิทธิออกเสียงในซิลลา ปาริศาด ในเตลังคานาหลังจากก่อตั้งพรรคได้หกสิบวัน
ในการเลือกตั้ง พ.ศ. 2547 เตลังคานาราษฎรสมิติเป็นพันธมิตรกับพรรคคองเกรสและได้ 26 ที่นั่ง และได้รับเลือกตั้งในสภาระดับชาติ 5 ที่นั่ง ได้เข้าร่วมรัฐบาลทั้งในระดับชาติและในระดับรัฐ ในเดือนกันยายน พ.ศ. 2549 พรรคได้ถอนการสนับสนุนรัฐบาลกลางเนื่องจากรัฐบาลตัดสินใจไม่แบ่งแยกเตลังคานา
เดอแนร์

| --- | --- |
เดอแนร์ในอิสตันบูล
มื้อ: อาหารว่างหรืออาหารจานหลัก
แหล่งกำเนิด: จักรวรรดิออตโตมัน
ภูมิภาค: อานาโตเลีย (ตุรกีในปัจจุบัน)
อุณหภูมิเสิร์ฟ: ร้อน
ส่วนผสมหลัก: เนื้อแกะ, เนื้อวัว, เนื้อไก่, เนื้อหมู (พบน้อย)
รูปแบบอื่น: อิสแคนแดร์เคบัพ, ชาวัรมา, จีโรส, ตาโกอัลปัสตอร์
 ตำราอาหาร: เดอแนร์   สื่อ: เดอแนร์
เดอแนร์ (ตุรกี: döner; แปลว่า ซึ่งหมุน) หรือ เดอแนร์เคบัพ (döner kebap; แปลว่า กะบาบหมุน) คือกะบาบชนิดหนึ่ง ทำจากเนื้อสัตว์เสียบแกนเหล็กย่างในแนวตั้ง เนื้อหมักที่ถูกเสียบซ้อนกันแน่นเป็นทรงกระบอกนี้จะถูกหมุนย่างไปเรื่อย ๆ ผ่านความร้อนของเปลวไฟจากเตาด้านข้าง จากนั้นผู้ปรุงจะใช้มีดยาวเฉือนเนื้อผิวนอกที่สุกแล้วออกมาเสิร์ฟ การใช้แกนเหล็กย่างในแนวตั้งได้รับการคิดค้นขึ้นในจักรวรรดิออตโตมันในคริสต์ศตวรรษที่ 19 และสร้างแรงบันดาลใจแก่ของกินที่มีลักษณะคล้ายกัน เช่น ชาวัรมาของอาหรับ, จีโรสของกรีซ, ดอแนร์ของแคนาดา และตาโกอัลปัสตอร์ของเม็กซิโก
เนื้อเดอแนร์ที่เฉือนออกมานั้นอาจเสิร์ฟในจานพร้อมเครื่องเคียงต่าง ๆ อาจนำไปใส่ขนมปังพีตาเป็นแซนด์วิช หรืออาจห่อม้วนด้วยขนมปังแผ่นบางเป็นของกินที่เรียกว่า ดือรึม (dürüm; แปลแบบตรงตัวว่า "ม้วน" หรือ "ห่อ" ในภาษาตุรกี) ในช่วงต้นคริสต์ทศวรรษ 1970 คาดีร์ นูร์มัน ได้เผยแพร่เดอแนร์ในรูปแบบแซนด์วิชซึ่งต่อมาได้รับความนิยมไปทั่วโลกในฐานะอาหารจานด่วนที่มีขายตามร้านกะบาบและมักเรียกสั้น ๆ ว่า "กะบาบ" แซนด์วิชเดอแนร์โดยทั่วไปประกอบด้วยสลัดหรือผักซึ่งอาจรวมถึงมะเขือเทศ ผักกาด กะหล่ำปลี หัวหอม แตงกวาสดหรือแตงกวาดอง พริก และซอสประเภทต่าง ๆ
เขตผู้ว่าการเชียร์นีกอฟ

เขตผู้ว่าการเชียร์นีกอฟ (รัสเซีย: Черниговская губерния, อักษรโรมัน: Chernigovskaya guberniya; ยูเครน: Чернігівська губернія, อักษรโรมัน: Chernihivs'ka huberniia) เป็นเขตผู้ว่าการ (guberniya) ของจักรวรรดิรัสเซียในภูมิภาคทางประวัติศาสตร์ของฝั่งซ้ายของยูเครน ซึ่งได้รับการก่อตั้งใน ค.ศ. 1802 จากพื้นที่ของเขตผู้ว่าการมาโลรอสซียา และมีศูนย์กลางการปกครองอยู่ที่เชียร์นีกอฟ ในขณะที่เขตผู้ว่าการมาโลรอสซียาเดิมได้แปลงสภาพไปเป็นเขตข้าหลวงมาโลรอสซียา ซึ่งประกอบไปด้วย เขตผู้ว่าการเชียร์นีกอฟ, เขตผู้ว่าการปอลตาวา และเขตผู้ว่าการฮาร์คอฟ ซึ่งถูกเพิ่มเข้ามาในเวลาต่อมา
ใน ค.ศ. 1919 อันสืบเนื่องมาจากการรุกรานไปทางทิศตะวันตกโดยบอลเชวิค ทำให้เทศมณฑลทางตอนเหนือ 4 เขต ถูกยกให้กับเขตผู้ว่าการโกเมลซึ่งถูกปกครองโดยสหพันธ์สาธารณรัฐสังคมนิยมโซเวียตรัสเซีย และใน ค.ศ. 1926 เทศมณฑลดังกล่าวถูกโอนถ่ายให้เป็นของเขตผู้ว่าการเบรียนสค์ ซึ่งในปัจจุบันเป็นส่วนหนึ่งของแคว้นเบรียนสค์ของประเทศรัสเซีย
ใน ค.ศ. 1925 เขตผู้ว่าการเชียร์นีกอฟถูกยุบลง ซึ่งทำให้ดินแดนของตนกลายเป็นส่วนหนึ่งของเขตกลูฮอฟ โคโนตอป เนชึน และเชียร์นีกอฟของสาธารณรัฐสังคมนิยมโซเวียตยูเครน ใน ค.ศ. 1932 แคว้นแชร์นีฮิวถูกก่อตั้งขึ้นบนพื้นที่หลักของดินแดนเขตผู้ว่าการเชียร์นีกอฟในอดีต นับตั้งแต่ ค.ศ. 1939 เป็นต้นมา พื้นที่เขตในบางส่วนได้กลายเป็นส่วนหนึ่งของแคว้นซูมือ ก่อนที่พื้นที่ดังกล่าวจะกลายเป็นพรินซิพาลิตีแชร์นีฮิว และแคว้นแชร์นีฮิว (นับตั้งแต่สมัยสหภาพโซเวียตจนมาถึงทุกวันนี้)
พรมแดนของเขตผู้ว่าการเชียร์นีกอฟมีความสอดคล้องกับเขตแดนของแคว้นแชร์นีฮิวในสมัยใหม่อย่างคร่าว ๆ ซึ่งรวมไปถึงพื้นที่ส่วนใหญ่ของแคว้นซูมือ และพื้นที่เล็กน้อยของแคว้นกือยิว นอกจากนี้ยังรวมไปถึงพื้นที่ส่วนใหญ่ของแคว้นเบรียนสค์ในประเทศรัสเซียอีกด้วย
เขตการปกครอง

เขตผู้ว่าการเชียร์นีกอฟมีเทศมณฑล (Uezd) ทั้งหมด 15 เขต ประกอบด้วย
| เทศมณฑล | เมืองเทศมณฑล | ตราอาร์ม | ประชากร (คน) |
| --- | --- | --- | --- |
| โบร์ซนา | โบร์ซนา |  | 146,777 |
| กลูฮอฟ | กลูฮอฟ |  | 142,366 |
| โกรอดนยา | โกรอดนยา |  | 154,819 |
| โคเซเลตส์ | โคเซเลตส์ |  | 137,334 |
| โคโนตอป | โคโนตอป |  | 157,259 |
| โกรเลเวตส์ | โกรเลเวตส์ |  | 132,172 |
| มกลิน | มกลิน |  | 140,820 |
| เนจิน | เนจิน |  | 168,984 |
| นอฟโกรอด-เซเวอร์สกี | นอฟโกรอด-เซเวอร์สกี |  | 151,180 |
| โนโวซึบคอฟ | โนโวซึบคอฟ |  | 193,357 |
| โอสติโอร์ | โอสติโอร์ |  | 153,179 |
| โซสนิตส์ | โซสนิตซา |  | 171,106 |
| สตาโรดุบ | สตาโรดุบ |  | 147,668 |
| ซูราจ | ซูราจ |  | 188,596 |
| เชียร์นีกอฟ | เชียร์นีกอฟ |  | 161,695 |
ภาษา

ตามการสำมโนประชากรโดยจักรวรรดิ ใน ค.ศ. 1897 ข้อความตัวหนาแสดงถึงภาษาที่ประชากรพูดนั้น มีมากกว่าภาษาของรัฐ
| ภาษา   | จำนวน (คน)   | คิดเป็นร้อยละ   | เพศชาย (คน)   | เพศหญิง (คน)   |
| --- | --- | --- | --- | --- |
| ยูเครน  | 1,526,072  | 66.41   | 747,721  | 778,351  |
| รัสเซีย  | 495,963  | 21.58   | 236,842  | 259,121  |
| เบลารุส  | 151,465  | 6.59   | 73,691  | 77,774  |
| ยิดดิช  | 113,787  | 4.95   | 54,724  | 59,063  |
| เยอรมัน   | 5,306  | 0.23   | 2,664  | 2,642  |
| โปแลนด์  | 3,302  | 0.14   | 1,775  | 1,527  |
| บุคคลที่ไม่ได้ระบุชื่อภาษาเป็นของตนเอง   | 74   | >0.01   | 32   | 42   |
| อื่น ๆ  | 1,885  | >0.01   | 1,247  | 638   |
| รวม   | 2,297,854  | 100   | 1,118,696  | 1,179,158  |
แหล่งข้อมูลอื่น

Chernigov Guberniya – Article in Brockhaus and Efron Encyclopedic Dictionary (ในภาษารัสเซีย)
Chernigov Governorate – Historical coat of arms (ในภาษายูเครนและอังกฤษ)
Chernihiv gubernia – Article in the Encyclopedia of Ukraine
| ด ค กเขตการปกครองของจักรวรรดิรัสเซีย |
| --- | --- |
เขตผู้ว่าการ (รายชื่อ):  Azov¹  *Altai²  Arkhangelsk  Archangelgorod  Astrakhan  Belgorod  เบสซาเรเบีย  Bratslav  Belarusian  Caucasus  เชียร์นีกอฟ  Grodno  Finland  Iziaslav  Ingermanland  Irkutsk  Kazan  Kaluga  Kiev (1708)  Kiev  Kharkov  เฮียร์ซอน  Kholm  คอฟโน  Kolyvan  Kostroma  Kursk  Lithuania  Little Russia (1764)  Little Russia (1796)  Minsk  Mogilev  Moscow  Nikolayev  Nizhny Novgorod  Novhorod-Siverskyi  Novgorod  Novorossiysk  Olonets  Orenburg  Oryol  Penza  Perm  *Petrograd²  Podolia  Polotsk  Poltava  Pskov  Ryazan  Samara  Saint Petersburg  Saratov  Siberia  Simbirsk  Sloboda Ukraine  Slonim  Smolensk  Stavropol  เทาริดา  Tambov  Tver  Tobolsk  Tomsk  Tula  Ufa  Vilna  Vitebsk  Vladimir  Voznesensk  Vologda  Volhynian  Voronezh  Vyatka  Vyborg  Yaroslavl  Yekaterinoslav  Yeniseysk 
แคว้น:  อามูร์  Belostok  เบสซาเรเบีย  Don Host  Transbaikal  Kamchatka  Caspian  Kwantung  Orenburg Kirgiz  Omsk  Primorskaya  Sakhalin  Taurida  Tarnopol  Turgay  Ural  Yakut 
แคว้นของดินแดนสเตปนอย:  Akmolinsk  Siberia Kirgiz  Semipalatinsk 
แคว้นของดินแดนเตอร์เกสถาน:  Transcaspian  Samarkand  Semirechye Oblast  Syr-Darya Oblast  Turkestan  Fergana 
อุปราชคอเคซัส:  Baku (Governorate)  Black Sea  Derbent  Elizavetpol  Erivan  Georgia-Imeretia  Georgia  Kutaisi  Shemakha  Tiflis  Armenian  Batum  Dagestan  Imeretia  Kars  Kuban  Terek  Sukhumi  Zakatal  Baku (Gradonachalstvo) 
เขตผู้ว่าการบอลติก³:  คูร์ลันด์  ลิโวเนีย  Reval  Riga  เอสโตเนีย 
เขตผู้ว่าการฟินแลนด์:  Abo-Byorneborg  Vaza  Vyborg  Kuopio  Nyuland  Sankt-Mikhel  Tavastgus  Uleaborg 
เขตผู้ว่าการโปแลนด์:  Avgustov  Warsaw  Kalish  Keltsy  Krakov  Lomzha  Lyublin  Mazovia  Petrokov  Plotsk  Podlyashye  Radom  Sandomir  Sedlets  Suvalki 
เขตผู้ว่าการกาลิเซียและบูโควินา:  Lvov  Peremyshl  Tarnopol  Chernovtsy 
ดินแดนในภาวะพึ่งพิง:  Bukey Horde  เอมิเรตบูฆอรอ  Khanate of Kokand  อเมริกาของรัสเซีย  *Uryankhay Krai²  Khanate of Khiva  Zeravshan Okrug 
¹ ตัวเอียง หมายถึงเขตปกครองที่เปลี่ยนชื่อหรือยกเลิก แคว้นปกครองตนเอง ฯลฯ เมื่อวันที่ 1 มกราคม ค.ศ. 1914  ² เครื่องหมายดอกจัน (*) หมายถึงเขตการปกครองที่จัดตั้งขึ้นหรือสร้างขึ้นโดยเปลี่ยนชื่อหลังวันที่ 1 มกราคม ค.ศ. 1914  ³ ออสต์เซหรือผู้ว่าการรัฐบอลติกทั่วไป ถูกยกเลิกในปี ค.ศ. 1876
เขตผู้ว่าการเฮียร์ซอน

เขตผู้ว่าการเฮียร์ซอน (รัสเซีย: Херсонская губерния, อักษรโรมัน: Khersonskaya guberniya; ยูเครน: Херсонська губернія, อักษรโรมัน: Khersons'ka huberniia) เป็นเขตผู้ว่าการ (guberniya) ของจักรวรรดิรัสเซียที่ตั้งอยู่ระหว่างแม่น้ำนีเปอร์และแม่น้ำนีสเตอร์ ซึ่งเป็นหนึ่งในสามเขตผู้ว่าการที่ถูกสถาปนาขึ้นใน ค.ศ. 1802 เมื่อมีการยุบเขตผู้ว่าการโนโวรอสซียา โดยในตอนนั้นรู้จักกันดีในชื่อ เขตผู้ว่าการนีโคลาเยฟ เมื่อนครนีโคลาเยฟ ถูกแบ่งแยกออกเป็นเขตผู้ว่าการสงครามพิเศษนีโคลาเยฟ ซึ่งทำหน้าทื่เป็นศูนย์กลางของกองเรือทะเลดำ และทำให้ศูนย์กลางของผู้ว่าการถูกย้ายไปที่เฮียร์ซอน (แคร์ซอนในภาษายูเครน)
เศรษฐกิจของเขตผู้ว่าการเฮียร์ซอนมีรากฐานมาจากการเกษตรกรรม ในช่วงของการเก็บเกี่ยวผลผลิต มีคนงานในการเกษตรกรรมหลายพันคนจากพื้นที่ต่าง ๆ ของจักรวรรดิรัสเซียได้เข้ามาทำงานในพื้นที่ของเขตผู้ว่าการ ส่วนเศรษฐกิจในภาคอุตสาหกรรม ซึ่งประกอบไปด้วย การโม่แป้ง, การกลั่น, อุตสาหกรรมโลหะ, เหมืองแร่เหล็ก, การแปรรูปน้ำตาลจากผลบีท, และอุตสาหกรรมอิฐ กลับยังไม่ได้รับการพัฒนาเท่าที่ควร
ประวัติศาสตร์

ในวันที่ 8 ตุลาคม ค.ศ. 1802 เขตผู้ว่าการโนโวรอสซียาถูกแบ่งออกเป็นเขตผู้ว่าการเยคาเตรีโนสลัฟ เขตผู้ว่าการนีโคลาเยฟ และเขตผู้ว่าการเทาริดา ตามพระราชกฤษฎีกาของวุฒิสภา ส่วนเทศมณฑลเฮียร์ซอนก็กลายเป็นส่วนหนึ่งของเขตผู้ว่าการนีโคลาเยฟ จนกระทั่งในวันที่ 15 พฤษภาคม ค.ศ. 1803 ศูนย์กลางและการปกครองของเขตผู้ว่าการถูกโอนถ่ายจากเมืองนีโคลาเยฟให้กับเมืองเฮียร์ซอน และทำให้เขตผู้ว่าการดังกล่าวเริ่มรู้จักกันในชื่อ เขตผู้ว่าการเฮียร์ซอน ตามพระราชกฤษฎีกาของจักรพรรดิอะเลคซันดร์ที่ 1 และพระราชกฤษฎีกาของวุฒิสภา ฉบับที่ 20760 ซึ่งเขตผู้ว่าการเฮียร์ซอนดำรงอยู่จนถึง ค.ศ. 1922 หลังจากนั้น พื้นที่ส่วนหนึ่งของเขตผู้ว่าการได้กลายเป็นเทศมณฑลนีโคลาเยฟ โดยใน ค.ศ. 1803 จนถึง ค.ศ. 1873 เขตผู้ว่าการเฮียร์ซอนเป็นส่วนหนึ่งของเขตข้าหลวงโนโวรอสซียา
ดินแดนของเขตผู้ว่าการเฮียร์ซอนเข้าข่ายเป็น "เขตนิคมชาวยิว" ที่ซึ่งอาณานิคมการเกษตรของชาวเยอรมันและชาวยิวถูกก่อตั้งขึ้น ใน ค.ศ. 1865 ระบบเซมส์ตโว (zemstvo) ถูกสร้างขึ้น และการประชุมเซมส์ตโวในระดับเขตผู้ว่าการเกิดขึ้นเป็นครั้งแรก โดยมีการจัดการประชุมในวันที่ 28 เมษายน จนถึงวันที่ 4 พฤษภาคม ค.ศ. 1865 โดยในทุพภิกขภัยรัสเซีย ค.ศ. 1891–1892 เขตผู้ว่าการเฮียร์ซอนเป็นหนึ่งใน 17 เขตผู้ว่าการที่ได้รับผลกระทบจากทุพภิกขภัยในครั้งดังกล่าว
โดยก่อนที่จะเกิดการปฏิวัติรัสเซียใน ค.ศ. 1917 เขตผู้ว่าการเฮียร์ซอนยังไม่มีการเปลี่ยนในด้านการปกครองและดินแดนที่สำคัญในเขตผู้ว่าการมากนัก จนกระทั่งในวันที่ 28 มกราคม ค.ศ. 1920 คณะกรรมการปฏิวัติแห่งยูเครนทั้งปวง มีมติให้มีการแบ่งเขตผู้ว่าการเฮียร์ซอน ออกเป็นเขตผู้ว่าการแคร์ซอนและเขตผู้ว่าการออแดซา โดยมีเมืองนีโคลาเยฟ (มือกอลายิว) ทำหน้าที่เป็นเมืองหลวงของเขตผู้ว่าการแคร์ซอน ในเดือนธันวาคมของปีเดียวกัน เขตผู้ว่าการแคร์ซอนถูกเปลี่ยนชื่อเป็นเขตผู้ว่าการมือกอลายิว ส่วนเมืองแคร์ซอนก็กลายเป็นเมืองเทศมณฑลภายของเขตผู้ว่าการมือกอลายิว จนกระทั่งใน ค.ศ. 1922 เขตผู้ว่าการออแดซาและมือกอลายิวได้รวมตัวกันเป็นเขตผู้ว่าการออแดซา
โดยใน ค.ศ. 1923 เขตผู้ว่าการออแดซาถูกแบ่งเขตการปกครองออกเป็น 6 เขต (okrugs) ซึ่งรวมไปถึงเขตแคร์ซอนที่มีศูนย์กลางอยู่ที่เมืองแคร์ซอน